**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ИЗДАВАЊА ДОЗВОЛЕ ЗА ОБАВЉАЊЕ ДЕЛАТНОСТИ ТРГОВИНЕ НА МАЛО ДУВАНСКИМ ПРОИЗВОДИМА**

|  |  |
| --- | --- |
| **Назив административног поступка** | Дозвола за обављање делатности трговине на мало дуванским производима |
| **Шифра поступка** | 01.04.0025 |
| **Регулаторно тело**  **(надлежно за спровођење препоруке)** | Министарство финансија  Управа за дуван |
| **Правни оквир којим је уређен административни поступак** | * Закон о дувану („Службени гласник РС”, бр. 101/05, 90/07, 95/10, 36/11, 93/12, 108/13 и 95/18) * Правилник о садржини и начину вођења регистара и евиденционих листа о производњи, обради, преради и промету дувана, обрађеног дувана, прерађеног дувана, односно дуванских производа („Службени гласник РС” број 104/2018) |
| **Прописи које треба променити /донети/укинути да би се спровеле препоруке** | 1. Закон о дувану („Службени гласник РС”, бр. 101/05, 90/07, 95/10, 36/11, 93/12, 108/13 и 95/18) |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Прописом није дефинисан рок за решавање захтева, при чему се примењује општи рок према Закону о општем управном поступку који није адекватан, имајући у виду просечан рок у коме се захтев решава. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Дигитализација** |  | **X** |  | | **Рокови** |  | | | | *Прописивање рока прописом* | **X** |  | **1** | | **Образац административног захтева** |  | | | | *Унапређење постојећег обрасца* |  | **X** |  | | |
| 1. **ОБРАЗЛОЖЕЊЕ** | |
| * 1. **Дигитализација поступка**   Овај административни поступак, као високофреквентан поступак потребно је аутоматизовати чиме би се постигле значајне уштеде како за подносиоца тако и за орган управе који поступа по захтеву. Аутоматизацију треба спровести тако што ће се омогућити електронско подношење захтева са потребним прилозима, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.  **За примену ове препоруке није потребна измена прописа.**   * 1. **Прописивање рока прописом**   Законом о дувану није предвиђен рок за решавање захтева, па се у конкретном случају примењује члан 145. Закона о општем управном поступку („Службени гласник РС”, број 18/16) којим је прописано да надлежни орган одлучује у року од 30 дана од дана покретања поступка.  Како је у обрасцу за е-попис наведено да је просечан рок за решавање уредног предмета пет дана, а имајући у виду да је поступак предвиђен за дигитализацију, предлаже се измена Закона о дувану, тако што ће се прописати рок за решавање уредног предмета од осам дана.  **За примену ове препоруке потребна је измена Закона о дувану.**   * 1. **Унапређење постојећег обрасца**   Захтев се подноси на обрасцу који је припремила организациона јединица, на основу елемената дефинисаних прописом. Предлаже се унапређење постојећег обрасца, који ће садржати следеће:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА И ДОПУНАМА ЗАКОНА О ДУВАНУ**  **Члан 1.**  У Закону о дувану („Службени гласник РС”, бр. 101/05, 90/07, 95/10, 36/11, 93/12, 108/13, 95/18, 4/19) у члану 45. став 9. бришу се речи „закључак или”.  У ставу 10. реч „закључком” замењује се речи „решењем” и речи након запете „а решењем се”, бришу се.  У ставу 11. после речи „Управа” додају се речи „у року од осам дана од дана пријема уредног захтева”.  У ставу 12. речи „закључка из става 9. овог члана” замењују се речима „решења о одбацивању непотпуног захтева” и реч „закључка” замењује се речју „решења”.  У ставу 13. речи „из става 9. овог члана” замењују се речима „којим се одбија захтев или издаје дозвола за обављање делатности трговине на мало дуванским производима”.  У ставу 14. речи „из става 9. овог члана” замењују се речима „којим се издаје дозвола за обављање делатности трговине на мало дуванским производима”.  **Члан 2.**  Овај закон ступа на снагу осам дана од дана објављивања у Службеном гласнику Републике Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБЕ ЗАКОНА О ДУВАНУ КОЈА СЕ МЕЊА И ДОПУЊУЈЕ**  Члан 45.  Трговином на мало дуванским производима може да се бави привредни субјект, који испуњава следеће услове:  1) да је уписан у одговарајући регистар код органа надлежног за регистрацију;  2) да има закључене предуговоре/уговоре о куповини дуванских производа са трговцем на велико дуванских производа;  3) да одговорно лице у привредном субјекту у последње три године које претходе дану подношења захтева није на територији Републике правноснажно осуђено за кривично дело недозвољене трговине дуванским производима;  4) да је уплатио накнаду у висини од 15.040,60 динара за сваки малопродајни објекат, а средства остварена од те накнаде приход су буџета Републике.  Износ накнаде из става 1. тачке 4) овог члана, усклађује се годишње, са индексом потрошачких цена, према подацима органа надлежног за послове статистике.  Влада објављује усклађене износе из става 2. овог члана.  Привредни субјект из става 1. овог члана може да обавља делатност у простору који испуњава услове у погледу техничке опремљености, заштите на раду и заштите и унапређења животне средине, као и санитарно-хигијенске услове.  Привредни субјект из става 1. овог члана може да врши превоз дуванских производа сопственим возилом које је видно означено да се ради о превозу дуванских производа и које испуњава санитарно - хигијенске услове, као и друге прописане услове.  Испуњеност услова из става 1. тач. 1) и 3) овог члана проверава Управа по службеној дужности, а испуњеност услова из ст. 4. и 5. овог члана проверава надлежни орган у поступку редовног инспекцијског надзора.  Испуњеност услова из става 1. овог члана утврђује Управа на захтев привредног субјекта.  Уз захтев из става 7. овог члана прилажу се следећи докази:  1) (брисана)  2) сви закључени предуговори/уговори са трговцима на велико дуванским производима, осим ако подносилац захтева није истовремено уписан и у Регистар трговаца на велико дуванским производима;  3) изјава одговорног лица о неосуђиваности;  4) доказ о уплати накнаде.  По захтеву из става 7. овог члана Управа доноси ~~закључак или[[1]](#footnote-1)~~ решење.  ~~Закључком~~ РЕШЕЊЕМ се одбацује непотпун захтев, ~~а решењем се~~ одбија захтев или издаје дозвола за обављање делатности трговине на мало дуванским производима.  Решење из става 9. овог члана доноси Управа~~.~~ У РОКУ ОД ОСАМ ДАНА ОД ДАНА ПРИЈЕМА УРЕДНОГ ЗАХТЕВА.  Против ~~закључка~~ ~~из става 9. овог члана~~ РЕШЕЊА О ОДБАЦИВАЊУ НЕПОТПУНОГ ЗАХТЕВА може се изјавити жалба министру надлежном за послове финансија, у року од 15 дана од дана достављања ~~закључка~~ РЕШЕЊА.  Решење ~~из става 9. овог члана~~ КОЈИМ СЕ ОДБИЈА ЗАХТЕВ ИЛИ ИЗДАЈЕ ДОЗВОЛА ЗА ОБАВЉАЊЕ ДЕЛАТНОСТИ ТРГОВИНЕ НА МАЛО ДУВАНСКИМ ПРОИЗВОДИМА је коначно у управном поступку.  Привредни субјект који је добио решење ~~из става 9. овог члана~~ КОЈИМ СЕ ИЗДАЈЕ ДОЗВОЛА ЗА ОБАВЉАЊЕ ДЕЛАТНОСТИ ТРГОВИНЕ НА МАЛО ДУВАНСКИМ ПРОИЗВОДИМА, може да продаје дуванске производе и путем посебних витрина (у даљем тексту: хјумидор).  Трговином на мало дуванским производима путем хјумидора, поред имаоца дозволе за трговину на мало дуванским производима, може да се бави и привредни субјект, који поред услова из става 1. тач. 1) - 4) овог члана испуњава и следеће услове:  1) да има закључен уговор о обезбеђеном простору, у који ће поставити хјумидор, са имаоцем дозволе за трговину на мало дуванским производима;  2) да располаже хјумидором.  Испуњеност услова из става 15. овог члана утврђује Управа, на захтев привредног субјекта.  Уз захтев из става 16. овог члана, поред доказа из става 8. тач. 1) - 4) овог члана прилажу се и следећи докази:  1) уговор о обезбеђеном простору у који ће поставити хјумидор, са имаоцем дозволе за трговину на мало дуванским производима;  2) купопродајни уговор или уговор о закупу хјумидора;  3) решење којим је закуподавцу простора у који ће се поставити хјумидор издата дозвола за трговину на мало дуванским производима.  Привредни субјект из става 15. овог члана може да врши превоз дуванских производа под условима и на начин из става 5. овог члана.  По захтеву из става 16. овог члана Управа одлучује на начин прописан у ст. 9 - 13. овог члана.  Привредни субјект из ст. 14. и 15. овог члана дужан је да у року од три дана од дана постављања хјумидора достави писано обавештење Управи о броју и локацији постављених хјумидора, као и купопродајни уговор или уговор о закупу хјумидора као доказ да располаже хјумидором.  Превозна средства која се користе за превоз дуванских производа могу се употребљавати и за превоз и других предмета опште употребе, ако су од њих одвојени у засебном паковању које онемогућава продор мириса и да не остварују директан контакт .  Министар надлежан за послове трговине прописује ближе услове из става 4. овог члана.  Министар надлежан за послове здравља ближе прописује изглед, садржину и начин истицања ознаке из става 5. овог члана. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износиосе 48.804.925,53 РСД. Усвајање и примена препорука ће донети привредним субјектима годишње директне уштеде од 816.019,19 РСД или 6.709,48 ЕУР. Ове уштеде износиосе 1,67% укупних директних трошкова привредних субјеката у поступку.  Усвајањем препоруке, постижу се значајне уштеде у времену потребном за спровођење административног поступка.  Препоруке ће допринети истоветности поступања, транспарентности поступка, поједностављењу поступка за привредне субјекте и скраћењу рокова у поступку. Препорукама се такође утиче на побољшање пословног амбијента. | |

1. *Предложеном изменом извршено је усклађивање са Законом о општем управном поступку („Службени гласник РС", бр. 18/2016 и 95/2018 - аутентично тумачење)*  [↑](#footnote-ref-1)