**ПОЈЕДНОСТАВЉЕЊЕ ПОСТУПКА ОБНАВЉАЊА ДОЗВОЛЕ ЗА ОБАВЉАЊЕ ДЕЛАТНОСТИ ТРГОВИНЕ НА ВЕЛИКО ДУВАНСКИМ ПРОИЗВОДИМА**

|  |  |
| --- | --- |
| **Назив административног поступка** | Обнављање дозволе за обављање делатности трговине на велико дуванским производима |
| **Шифра поступка** | 01.04.0041 |
| **Регулаторно тело**  **(надлежно за спровођење препоруке)** | Министарство финансија  Управа за дуван |
| **Правни оквир којим је уређен административни поступак** | * Закон о дувану („Службени гласник РС”, бр. 101/05, 90/07, 95/10, 36/11, 93/12, 108/13 и 95/18) * Правилник о садржини и начину вођења регистара и евиденционих листа о производњи, обради, преради и промету дувана, обрађеног дувана, прерађеног дувана, односно дуванских производа („Службени гласник РС”, број 104/18) * Правилник о условима у погледу одговарајућег простора за трговину на велико дуванским производима („Службени гласник РС”, број 116/05) * Правилник о изгледу, садржини и начину истицања ознаке на превозним средствима намењеним за превоз дуванских производа, као и о санитарно-хигијенским условима тих средстава („Службени гласник РС”, број 15/06) * Правилник о поступку активирања банкарске гаранције и о начину коришћења средсатава банкарске гаранције („Службени гласник РС”, бр. 114/05, 93/09) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак ствара административно оптерећење и трошкове привредном субјекту, на шта указује не прибављање података из службених евиденција.  Утврђивање односно модификовање обрасца захтева је потребно и како би се испоштовале одредбе Уредбом о прибављању и уступању података о чињеницама о којима се води службена евиденција („Службени гласник РС”, број 56/17) и пратећег Упутства, а све у контексту давања изјаве странке о сагласности за прибављање података, која чини саставни део обрасца или се даје на посебном обрасцу. Није омогућено електронско подношење захтева и издавање документа.  У складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, кроз омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа. Наведено треба да доведе до уштеде времена и трошкова за странку. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | | | | *Прибављање података по службеној дужности* |  | X |  | | **Образац захтева** |  | | | | *Унапређење постојећег обрасца захтева* |  | **X** |  | | **Електронско попуњавање и подношење захтева** |  | | | | *Електронско попуњавање и подношење захтева* |  | **X** |  | | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**   Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. Закона о општем управном поступку, Законом о електронском документу, електронској идентификацији и услугама од поверења у електронском пословању („Службени гласник РС”, број 94/17) и Уредбом о прибављању и уступању података о чињеницама о којима се води службена евиденција („Службени гласник РС”, број 56/17), по службеној дужности прибави потребне податке од надлежног органа – „власника” потребних података:  Предлаже се укидање обавезе достављања **Извода из листа непокретности** који је пописан у оквиру Документа 3 – Уговор о закупу или купопродајни уговор (извод из листа непокретности) у случају књижног власништва.  Наведени документ се потражује од подносиоца захтева као доказ да подносилац захтева користи одговарајући простор који му омогућава уредно складиштење најмање 30 тона цигарета и других дуванских производа, у оквиру укупног магацинског простора на територији Републике Србије.  Прибављање података по службеној дужности је потребно спровести путем информационог система еЗУП на порталу е-Управа, тако што ће се проверити власништво над пословним простором, увидом у Катастар непокретности. Како би се ово омогућило, у обрасцу захтева је потребно затражити неопходне информације о лицима која су власници непокретности да би се могло утврдити чињенично стање (име и презиме власника просторија, бр. катастарске парцеле, број листа непокретности).[[1]](#footnote-2).  **За примену ове препоруке, није потребна измена прописа.**   * 1. **Унапређење постојећег обрасца захтева**   Захтев се подноси на обрасцу који је припремила организациона јединица, на основу елемената дефинисаних прописом. Предлаже се унапређење постојећег обрасца, који ће садржати следеће:   * + Назив РС, назив и седиште органа, назив организационе јединице, бр. телефона и лектронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке, није потребна измена прописа.**   * 1. **Електронско попуњавање и подношење захтева**   Захтев се подноси лично или поштом. Законом о општем управном поступку, чланом 56, прописано је електронско општење између органа и странака, а чланом 39. Закона о електронској управи („Службени гласник РС”, број 27/18), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  Препорука је да се до успостављања пуне функције електронског подношења захтева преко портала е Управе, омогући попуњавање и подношењe захтева електронским путем преко званичног налога електронске поште Управе за дуван. Захтев подносиоца мора бити потписан квалификованим електронским потписом.  Електронско попуњавање и подношења захтева допринело би привредном сектору уштеде у погледу времена и трошкова.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не захтевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не захтевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, смањењу документације и поједностављењу поступка за привредне субјекте. | |

1. *Предуслов за прибављање података путем е-ЗУП-а је приступање овом информационом систему, у складу са Упутством о примени**Уредбе о прибављању и уступању података о чињеницама о којима се води службена евиденција (*[*http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/*](http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/)*).* [↑](#footnote-ref-2)